CELEX: C2006/261/45
Language: et
Date: 2006-10-28 00:00:00
Title: Kohtuasi T-235/06: 30. augustil 2006 esitatud hagi — Austrian Relief Program versus komisjon

28.10.2006   
            
            
               ET
            
            
               Euroopa Liidu Teataja
            
            
               C 261/24
            
         30. augustil 2006 esitatud hagi — Austrian Relief Program versus komisjon
   (Kohtuasi T-235/06)
   (2006/C 261/45)
   Kohtumenetluse keel: saksa
   Pooled
   
      Hageja: Austrian Relief Program — Verein für Not- und Katastrophenhilfe (Innsbruck, Austria) (esindaja: advokaat C. Leyroutz)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada 4. mai 2006. aasta võlateade nr 3 240 802 998 ja
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Komisjon valis hageja välja, et viimane viiks Euroopa Liidu finantseeritava programmi Obnova raames ellu projekti Serbias vastavalt 2. aprillil 1998. aastal allkirjastatud lepingule (Obnova leping). 4. mai 2006. aasta kirjaga nõudis komisjon hagejalt tagasi kogu nimetatud lepingu raames kokku lepitud summa. Käesoleva hagiga vaidlustab hageja seda otsust.
   Hageja väidab esiteks, et komisjon ei olnud pädev vaidlustatud otsust tegema, kuna Obnova lepingust tulenevad vaidlused kuuluvad pädeva Brüsseli kohtu kompetentsi.
   Lisaks sellele väidab hageja, et kostja on rikkunud olulisi vorminõudeid. Eelkõige ei ole järgitud hageja õigust olla ära kuulatud, samuti on rikutud EÜ artiklis 253 sätestatud põhjendamise kohustust. Sellega seoses heidetakse ette ka asjaolude puudulikku tuvastamist.
   Viimaks kaebab hageja, et kostja on kuritarvitanud kaalutlusõigust, kuna nõudis tagasi kogu Obnova lepingu raames kokku lepitud summa, kuigi leping täideti ning projektid viidi läbi nõuetekohaselt.